lflage/wiki-talks huggingface dataset:
Keskustelu:Ethernet

message: Eikö sanota kommunikaatioväylä eikä kommunikatioväylä.
replies: text: Kirjoitusvirheitä sopii vapaasti korjailla artikkeleista - tämä virhe korjattu :) --Aulis Eskola 10. toukokuuta 2005 kello 17:37:27 (UTC)

message: Eräs ensimmäisiä laajoja parikaapeli-Ethernet verkkoja Suomessa oli käytössä Espoon Innopolissa. Taloon ei kuitenkaan oltu vedetty Cat5-laatuluokan yleiskaapelointia, vaan työpisteisiin tuli kolme paria ehkä Cat3-tasoista kapelia. Liittimet olivat puhelinkäytössä käytettävän RJ-11 liittimen kokoisia ja näköisiä, täsmellisesti sanottuna 6P6C-liittimiä, joissa kaikki parit olivat kytkettyjä. Kaksi paria siis tarvitaan 10- tai 100-megasen Ethernetin käyttöön, keskimäisessä parissa saatoi olla puhelinliikennettä. Ethernet-verkoon kytkeydyttiin erityisellä Innopli-kaapeli-nimellä kulkevalla sovitinkaapelilla, jossa toisessa päässä oli tavallinen 8P8C-liitin ("RJ-45") ja toisessa päässä tuo "RJ-11". Nastajärjestystä en tunne.
Löytyykö aiheesta mitään lähdettä? Onko kellään edes tietoa tai tuosta liittimestä ja sen nastajärjestyksestä? Jos edes nastajärjestys löytyy, voisin tehdä rekonstruktion sovitinkaapelista ja ottaa siitä kuvan Commonsiin. -- Petri Krohn 5. helmikuuta 2010 kello 05.45 (EET)
thread_title:  Innopolin Ethernet-liittimet? 

message: Kirjoitin auki LAN:in, mutta toisaalta sehän on selitetty myös linkitetyssä artikkelissa, joten olen vähän kahden vaiheilla, että oliko tekemäni lisäys ehdottomasti tarpeen. Lukiessani artikkelia se tuntui tarpeelliselta, lukemisen flow jne, mutta toisaalta moninkertainen selittäminenkin on turhaa. Asia jää kokeneempien wikipedistien harkintaan.
Toinen juttu mitä mietin, mutta johon en puuttunut, on artikkelin kolmas sana "pakettipohjainen". Tietyn teknisen taustan omaavat ymmärtävät sen heti, mutta joillekin se voi olla hatarasti ymmärretty abstraktio. Sitä käytetään myös ennen esittelyä, joten linkitys tai selitys sulkuihin tai alaviite tai jotain voisi olla ihan jees. Jotain tiedon, tarkemmin datan, ymmärrettävämmin numeroiden ja kirjaimien ym., lähettämisestä vakiomuotoisina paketteina, joihin sisältyy lähettäjän osoite, vastaanottajan osoite, lähetettävä sisältö, ja jotain muita juttuja...? Ethernet on helppo ymmärtää, jos tuntee Ethernetin, mutta jos tulee aivan puskista, niin kaikki nämä meille niin tutut käsitteet ovat hankalia. Konkretia on hyvästä. Ja jälleen: asioden vääntäminen rautalangasta on joskus eduksi, mutta sitä voi olla liikaakin, joten jälleen kokeneemmat wikipedistit varmasti harkitsevat mua paremmin :)
Ralstra (keskustelu) 19. maaliskuuta 2021 kello 21.05 (EET)ralstra 20210319
thread_title:  Ajatuksia termien auki kirjoittamisesta
Keskustelu:Enklaavi

message: Pitäisikö tämän otsikoksi muuttaa Erillisalue? –Kooma 10. toukokuuta 2005 kello 19:24:09 (UTC)
replies: text: Ei. Esimerkiksi Kaliningradin alue on erillisalue muttei enklaavi. --Oami 26. heinäkuuta 2006 kello 19.59 (UTC)
Pitäisikö entisten eksklaavien luetteloon lisätä kaikki entiset siirtomaatkin? Sijaitsivathan nekin emämaastaan erillään. -KLS 6. kesäkuuta 2008 kello 06.49 (UTC)

message: Onkos Länsi-Irian laskettavissa eksklaaviksi – sillähän rajaa Papua-Uusi-Guinean kanssa? Samalla periaattella Timorin saaren länsiosassa oleva jonkin nimisen Indonesian maakunnan osa olisi eksklaavi. Timorin saarella on myös itsenäinen Itä-Timor, kuten kaikki luonnollisesti tietävät. Kalimantan myös, kas kun unohtui... --matruusi 23. heinäkuuta 2008 kello 00.46 (UTC)
thread_title:  Länsi-Irian 

message: Eikö Käyttäjä:Theodor Herzlillä tosiaan ole parempia perusteluita poistoilleen, kuin että  "Sun perseesi on ruma" Roquai 26. joulukuuta 2008 kello 01.24 (EET)
thread_title:  Vandalismiako? 

message: Siirsin yhden kuntaliitoksen myötä tuhoutuneen eksklaavin kohtaan entiset. Aku506 1. tammikuuta 2009 kello 15.05 (EET)
replies: text: Sinä poistit sen Säynätsalon kokonaan artikkelista ja minä siirsin kohtaan entiset. Roquai 1. tammikuuta 2009 kello 15.07 (EET)
Taisimme tehdä molemmat sen samaan aikaan. En ole varma. Saatan olla väärässä. Aku506 2. tammikuuta 2009 kello 12.50 (EET)

text: Kello 14.56 sinä poistit Säynätsalon ja kello 14.59 minä palautin. Roquai 2. tammikuuta 2009 kello 20.41 (EET)
thread_title: Pieni korjaus listaukseen

message: Englanninkielisessä Wikipediassa on maininta "käytännössä ekslaaveista tai enklaaveista" ("Practical" enclaves and exclaves), esimerkkinä http://en.wikipedia.org/wiki/Angle_Inlet
Vastaavia alueita taitaa olla Suomessakin? Näitä uusia kuntaliitoksia kun katsoo niin Savonlinnan Savonranta taitaisi vastata tuota koska se täyttää tämän ehdon: "Some territories, attached to the motherland by a thin slice of land or territorial water, are more easily accessible by traveling through a foreign country. These territories may be called "practical exclaves" or "pene-exclaves"" Robinson, G. W. S. (September 1959). "Exclaves".. Savonlinnan alueita yhdistää keinotekoinen kaistale jossa ei kulje teitä ja lieneekö tuossa edes maayhteyttäkään?
thread_title:  Käytännössä ekslaavit
Keskustelu:Speed metal

message: Tämä pitäisi poistaa, asiasisältö huonoa ja tekstiasu surkeaa.
Nykyään speed metal -termi ei ole käytössä missään ja jos onkin, se on thrash metalin synonyymi. --Shovi
Motorhead on perustettu Englannissa 10 vuotta ennen termin keksimistä ja suunnilleen samanlaista musiikkia soittanut tähän päivään asti. Joten poistin luettelosta. --Seppo 7. joulukuuta 2006 kello 23.24 (UTC)
Eikös Metallica ole trashiä ja DragonForce powermetallia ?
Ei tätä poistaa pitäisi, mutta se pitää siistiä. Speed ja thrash metal ovat kyllä hieman eri asioita, eikä se "ettei termi ole enää käytössä" muuta asiaa että Anthrax on nimenomaan speed metalia. Myös tuo em. genrejen synonyymiys on mielestäni väärin, mutten osaa asiasta mitään "virallistakaan" lähdettä antaa suuntaan tai toiseen. Judas Priest, Motörhead tai Venom tuossa listassa on tosin käsittämättömän nolo moka, jotka jo poistin. Myös Sodom edustaa mielestäni thrash metalia, mutta annoin sen vielä olla. --Shrikey 25. elokuuta 2008 kello 12.46 (EEST)

message: Pitäisiköhän tuo väliotsikko muuttaa muotoon "Esimerkkejä Speed metal -yhtyeistä" tai jotain sen suuntaista ja jättää alle vain ne yhtyeet jotka sitä selkeimmin olivat? Anthrax, Airdash, Stone ja niin edelleen? Jos tuo lista edelleen pitää jonnekin saada, niin siirtää sen sitten omaksi artikkelikseen. --Shrikey 25. elokuuta 2008 kello 12.54 (EEST)
thread_title:  Speed Metal yhtyeiden esimerkit
Keskustelu mallineesta:Kiistanalainen

message: Malline alkaa: "Aihe on kiistanalainen". Pitäisikö sen ennemmin olla "Artikkeli on kiistanalainen". Kiistanalaisistakin aiheista voi tulla artikkeleita, jotka eivät ole kiistanalaisia. --Samulili (11. toukokuuta)
thread_title: Aihe vai artikkeli?

message: Malline on käännetty väärin ja antaa sen kuvan, että kiista on yhä jatkuvaa. Tämän pitäisi olla nimeltään "kiistelty" ja teksti sisällä käyttötarkoitusta vastaava "Artikkelista on kiistelty." -tKahkonen 12. tammikuuta 2006 kello 09.57 (UTC)
thread_title:  Väärin käännetty
Keskustelu:Tanssi

message: lisäsin tuonne listaan 1900-luvun modernin tanssin, joka tarkoittaa siis eri asiaa kuin nykytanssi. modernilla tanssilla viitataan tiettyyn tanssisuuntaukseen, jonka edustajia olivat muun muassa Isadora Duncan.
olen uusi käyttäjä wikipediassa, älkää menettäkö hermojanne.
Pitäisikö lisätä vielä "uusi tanssi" erotukseksi nykytanssista.? sen määritteleminen voi kyllä olla melko hankalaa...
-Uusi tanssi olisi hyvä määritellä, wikipedia on mielestäni ainoa foorumi joka pystyy tarpeeksi nopeasti reagoimaan tanssin muuttuvaan termistöön. Se palvelisi myös taidetanssi yleisöä. Antti.k 4. toukokuuta 2006 kello 07.42 (UTC)

message: Tein tänne ohjauksen tyhjältä sivulta tanssitaide. Wikipediassa on artikkeli Tanssitaide Suomessa, joka kulki ennen pelkällä nimellä tanssitaide. En tiedä onko omalle artikkelille tarvetta, mutta tanssitaidetta opetetaan TeaKissa ja nykyisin paljon puhutaan nimenomaan tanssitaiteesta/taidetanssista, joten toisaalta oma artikkeli olisi varmaan ihan ok jos joku sellaisen haluaa/jaksaa tehdä. En itse ole mitenkään aiheeseen perehtynyt ja tällä saralla taitaa olla Wikipediassa muutenkin hiljaisempaa, mutta heitettäköön tämä pohdinta tänne talteen. --Hermis (keskustelu) 23. marraskuuta 2013 kello 12.02 (EET)
thread_title: Tanssitaide/taidetanssi ja tanssi yleisesti
Keskustelu:Kansainvälinen valuuttarahasto

message: kysymys: Kuka kertoisi pajonko Suomi maksaa vuosittain jäsenmaksua kansainväliselle valuuttarahastolle.
replies: text: vastaus: Tästä pitäis näkyä http://www.imf.org/external/np/sec/memdir/members.htm

text: Tässä on vielä selitetty, että mitä noi SDR:t on http://www.imf.org/external/np/exr/facts/sdr.htm

message: Kyllä Keynesin mainitseminen artikkelissa on mielestäni aika oleellista. IMF ja koko Bretton Woods-järjestelmä oli Keynesin talousteorian ilmentymiä ja se, että 1980-luvulla Washingtonin konsesus "kaappasi" IMF:n ja alkoi ajamaan nykyisenkaltaista uusliberalistista talouspolitiikkaa ei poista sitä tosiasiaa, että IMF:n tarkoitus ja mandaatti on periaatteessa täsmälleen sama kansainvälisesti, kun mikä valtion rooli on kansallisesti (eli tasoitaa suhdannevaihteluita). Ei Keynesiä voi ottaa pois vain siksi, ettei IMF nykyisin enää välttämättä toimi alkuperäisen ajatuksensa mukaisesti. --Joonas 14. joulukuuta 2005 kello 10:10:14 (UTC)
thread_title:  Keynes ja IMF
Keskustelu:Ritari

message: Marzobarbulon (martiobarbulus) ei ole kevyt heittokeihäs, vaan tikka. Sen pituus on noin 30 cm, ja siinä on lyijypaino vakauttamassa lentoa.

message: Tuota luettelo taisteluista, Tannenberg ohjaa: 1914 tapahtuneeseen taisteluun..
Voisiko sitä korjata?
thread_title:  Tannenberg... 

message: Kenen mielestä "banner" kääntyy baneeriksi? http://www.sanakirja.org/search.php?id=90247&l2=17
Ei ainakaan sanakirjan. Miksi lippu ei kelpaisi? Sotalippu on ehkä veilä parempi, mutta englanniksikin "banner" on monimerkityksinen sana, kyseessä voi olla myös banderolli tai jonkin sortin viiri. 
Sanaa baneeriherra en ole myöskään koskaan kuullut käytettävän missään. 
88.203.41.9 29. heinäkuuta 2013 kello 14.23 (EEST)
thread_title:  baneeri?
Keskustelu:Etiopia

message: Koska Etiopiaitsenäistyi?
Etiopia on ollut, tosin eri nimillä ja hieman eri tavoin itsenäinen ainakin pari vuosituhatta.Tunnetuin välivaihe on Italian miehitysvaltaan joutuminen  Toisen maailmansodan aikoihin.
Näille keskustelusivuille kannattaisi laittaa allekirjoitus. Etiopia ei ole kuitenkaan vanhempi kuin kiina. --Jääpingviini 14. toukokuuta 2006 kello 17.28 (UTC)
Millä perusteella Etiopian väkiluvun yleisimmät arviot liikkuvat 65-70 miljoonan välillä? --Musse 17. elokuuta 2006
thread_title:  Etiopia 

message: Suuren maan suuri artikkeli, jota olen koettanut viitteistää ja tuoda ajan tasalle.  Olisikohan tuolla joukossa jo pääasiat ? --Tappinen 2. heinäkuuta 2011 kello 11.40 (EEST)
replies: text: --Juuso 2. heinäkuuta 2011 kello 15.59 (EEST)

text: Voisi mietti hyväksikin. Tällöin historiaa voisi hieman tiivistää ja katsoa, että pääartikkeli on kunnossa. Muita kehitysehdotuksia, jos kiinnostaa tehdä hyväksi: kun kerrotaan mm. asevoimien budjetista, niin sitä voisi verrata BKT:hen, ei 229 miljoonaa dollaria (voisi myös käyttää euroja?) kerro oikeastaan mitään. Jäin myös miettimään urheilua: onko siellä mitään muuta kuin noita kipittäjiä? Jalkapallossa ainakin on jotain kerrottavaa. Mutta tälläisenään lupaavaksi.  --Lakritsa 2. heinäkuuta 2011 kello 23.29 (EEST)

text: --Nedergard 3. heinäkuuta 2011 kello 07.52 (EEST)

text: Arkielämän toisen kappaleen voisi viitteistää kokonaan ja miksi liikenne on taloudessa? Hienoa kuitenkin että lupaavaksikin ehdotetaan näitä vähän pitempiä artikkeleita. Käy lupaavaksi  J.K Nakkila 6. heinäkuuta 2011 kello 07.49 (EEST)
Merkkaan ja arkistoin. Gopase+f 6. heinäkuuta 2011 kello 10.45 (EEST)
</div>
replies: text: : Arkistoinnin jälkeen vielä vastaus J.K.Nakkilalle: Liikenne on muissakin valtioartikkeleissa talouden alaotsikko; en muista enää kuka ehdotti yhdessä varhaisimmmista valtioartikkelien lupaava-arvioinneissa (olin laittanut sen maantieteeseen). Viitteen toisto oli unohtunut, lisäsin. Kun muu Afrikka ja Etelä-Amerikka alkavat olla täynnä LA/HA/SS -statusta, olisihan se outoa jos nämä pisimmät artikkelit näyttäisivät mantereen huonoimmilta. --Tappinen 6. heinäkuuta 2011 kello 11.11 (EEST)
thread_title:  Lupaava artikkeli -ehdotus 

message: Artikkelissa oleva Muuta osio muistuttaa lähinnä triviaa. Pitäiskö poistaa, sulattaa muuhun tekstiin vai siirtää artikkeliin Skype? --Vnnen (keskustelu) 10. syyskuuta 2012 kello 20.22 (EEST)
thread_title: Skype
Keskustelu:Arto Saari

message: Olkaa hyvä, ja suomentakaa "reconstructive knee surgery". Tp 13. toukokuuta 2005 kello 05:53:29 (UTC)

message: Miksi on kiellettyä mainita, että kyseisellä Arto Saarella on oma kenkämallisto? --SM 26. lokakuuta 2005 kello 22:58:26 (UTC)
replies: text: :Tiedätkö jotain aiheesta? Ovatko nämä sen kotisivut http://www.geocities.com/artoxsaari/ ?. Siellä ei ole ainakaan asiasta eikä enkkuwikissäkään. --Mikko Paananen 27. lokakuuta 2005 kello 17:22:06 (UTC)
Korjasin hieman faktoja Artosta. Kaikki mitä tuolla on kirjoitettu eivät ole täyttä faktaa. Yritetään pitää wikipedia irti kuulopuheista. --Harrip 27. heinäkuuta 2006 kello 11.12 (UTC)
----
Poistin hieman hypeä "Suomen johtavasta vientituotteesta" yms. Enkkuartikkeli on tynkä ja sen muokkaushistoria on vain sadan editin mittainen, joten mikään valtava maailmantähti ei siis ehkä kuitenkaan ole kyseessä. Suomessakin mies tunnetaan todennäköisesti parhaiten puun takaa tulleesta sijoituksesta Suuret Suomalaiset-listalla, joka toteutettiin uskollisten fanien äänestyskampanjalla. --ML 10. lokakuuta 2007 kello 20.24 (UTC)
thread_title:  Mikko Paanasen perustelematon poisto 

message: Onko lähdettä lauseen "Samana vuonna suomalaiset rullalautailijat äänestivät Arto Saaren Yleisradion Suuret suomalaiset -äänestyksessä sijalle 26." osalle "rullalautailijat äänestivät"? Linkkihän ei enää toimi, ja se oli YLEn Suuret suomalaiset -(ala)sivu, joten tuskin siellä on tuollaista "tietoa" ollut. 109.240.11.179 8. marraskuuta 2021 kello 16.50 (EET)
replies: text: Tuo kohta lienee oikeaan osunut päätelmä mutta ehkä mahdoton lähteistää, joten viilasin tekstiä ja vaihdoin paikalle toimivan lähteen. --Lax (keskustelu) 8. marraskuuta 2021 kello 19.15 (EET)
thread_title:  suuret suomalaiset
Keskustelu:Aurinkosähkö

message: *Aurinkopaneelista on jo oma artikkeli, josta voisi ehkä siirtää vähän tekstiä tähän artikkeliin. --Teme 13. toukokuuta 2005 kello 17:12:01 (UTC)
replies: text: Huomasin otsikon Artikelitoiveissa. Minusta tämän voisi unohtaa kokonaan. Tai tehdä ehkä redirectin Aurinkopaneeliin. (Onko siinä todella kaksi eetä ? Niin kai sitten.) Tappinen 13. toukokuuta 2005 kello 17:25:56 (UTC)

text: Itse ajattelin että tästä  voisi tehdä artikkelin tyyliin Ydinvoima, jossa käydään läpi kaikki aurinkosähköön/aurinkoenergiaan liittyvät asiat. --Teme 13. toukokuuta 2005 kello 17:36:24 (UTC)
replies: text: :Täällä näemmä on jo aurinkoenergia-artikkeli joten tämän voi varmaan poistaa. --Teme 13. toukokuuta 2005 kello 17:46:01 (UTC)

text: : Silloin varm aan aurinkosähkön redirect pitäisio hjata aurinkoenergiaan, ei aurinko paneeliin ? Tappinen 14. toukokuuta 2005 kello 07:23:33 (UTC)

message: Artikkeli on ollut tynkä vuodesta 2005, tähän ei varmaan kauheasti asia lisäänny kun on kuitenkin jo aurinkoenergia ja aurinkopaneelit korjaus: aurinkokennot. Teen uudelleenohjauksen artikkeliin Aurinkoenergia.--avanninen 21. lokakuuta 2010 kello 18.53 (EEST)
thread_title:  Ohjaus aurinkoenergiaan
Keskustelu:Luettelo liettualaisista runoilijoista

message: tein tän luettelon joskus ihan läpällä, mutta hyvä jos ihmiset tykkää. ei ole samulikaan poistamassa. onhan noi sentään oikeita liettualaisia runoilijoita, vaikka lista onkin kovin rajoittunut.  –Kommentin jätti 128.214.200.89 (keskustelu) 14. toukokuuta 2005 kello 16.34‎

message: Vaikeasti rajattava aihe, jota ei ole missään muussa kieliversiossa. Tällä hetkellä listassa on kahdeksan nimeä, ja tekijäkin kertoo tehneensä luettelon "ihan läpällä". --Vyörykkä (keskustelu) 9. joulukuuta 2020 kello 15.09 (EET)
replies: text: Säilytettävä. Huomasit varmaan että luettelon sisältö on muuttunut tuon 15 vuotta sitten jätetyn IP-kommentin jälkeen? Muissa kieliversioissa on runsaasti tyypin "Luettelo maan X runoilijoista" runoilijoita. (Näistä :en:List of Finnish poets olisi hyvä kääntää!). Luettelo sallii punalinkit joten ei voi korvata luokalla. jni (k) 9. joulukuuta 2020 kello 16.13 (EET)

text: Pois vaan.--MAQuire (keskustelu) 11. joulukuuta 2020 kello 20.09 (EET)

text: Ei pois vaan. Jni:n perustelut yllä ovat paremmat.--Urjanhai (keskustelu) 18. joulukuuta 2020 kello 16.08 (EET)

text: Eikä ole vaikeasti rajattava.--Urjanhai (keskustelu) 18. joulukuuta 2020 kello 16.09 (EET)
thread_title:  Poistokeskustelu
Keskustelu:Seitsemän veljestä

message: Muutin väitteen, että Seitsemän veljestä olisi ollut ensimmäinen suomenkielinen romaani lievempään muotoon, sillä sitä ennen oli ilmestynyt jo vuonna 1864 K. J. Gummeruksen romaani Johannes, töllin lapsi jatkokertomuksena Suomettaressa. Kirjana nimellä Ylhäiset ja alhaiset se julkaistiin samana vuonna kuin Seitsemän veljestä eli 1870. – Nysalor 14. toukokuuta 2005 kello 15:39:49 (UTC)
replies: text: Ilmestyi jatkokertomuksena? Ei kai se silloin ole romaani? Yleinen käsityshän on lähinnä sellainen, että romaani=kirja. En tiedä sitten... 85.217.20.33 23. marraskuuta 2011 kello 12.18 (EET)
replies: text: :Seitsemän Veljestäkin ilmestyi 1870 neljän vihon jatkokertomuksena, vai kuinka? ---  Otto4488 14. helmikuuta 2012 kello 23.52 (EET)
replies: text: ::Menneinä vuosikymmeninä oli tavallista että romaanit julkaistiin ensin pätkinä. Kirjat olivat kalliita ja kansa köyhää. --Abc10 (keskustelu) 27. marraskuuta 2012 kello 20.30 (EET)
Onkos tämä lause: " Turkka esitti henkilöt verrattain alentavassa sävyssä, ja kuvausote oli lähinnä inhorealistinen. Syntyi kohu, etenkin kun elokuva ei näytä sisältävän romaanin tai Wilho Ilmarin ohjauksen kaltaista kehitystarinaa." lähteestä johdettavissa vaiko omaa tulkintaa?  --Urjanhai (keskustelu) 27. marraskuuta 2012 kello 20.10 (EET)

text: Muutin yleisemmäksi. Tuollainen tulkinta on vaikea muodostaa yhteenvedoksi edes viitatusta lähteestä saati itse sarjasta.--Urjanhai (keskustelu) 27. marraskuuta 2012 kello 20.26 (EET)

message: Onko tarpeen luoda kaikista henkilöistä, sivuhenkilöistä ja paikoista omia artikkeleita? --Hartz (keskustelu) 23. lokakuuta 2014 kello 16.11 (EEST)
thread_title:  Monia artikkeleitako luotava?
Keskustelu:Petoeläimet

message: Hölmö tuo titeellinenluokittelu. Esimerkiksi hauki on peto vaikka ei ole nisäkäs, ja hämähäkit petoja vaikka eivät ole selkärankaisia. Kommentin jätti 62.44.208.215 (keskustelu) 
replies: text: Ei tieteellisessä luokittelussa ole mitään hölmöä. Sen sijaan taksonien suomenkielisissä nimissä voisi olla toisinaan parannettavaa. --Hippophaë 14. toukokuuta 2005 kello 17:13:04 (UTC)

text: Ei vai? Wikipedia on sentään sen verran yleinen ja luotettu tietolähde, että on paha jos tänne kirjoitetaan kaimenmaailman roskaa ja naamioidaan se asialliseksi. EI PETOELÄIN OLE MIKÄÄN ERILLINEN LAJI JA KUTEN JO MAINITSIN HAUKI ON PETOELÄIN VAIKKA EI OLE NISÄKÄS JA HÄMÄHÄKIT OVAT PETOELÄIMIÄ VAIKKA EIVÄT OLE SELKÄRANKAISIA! Kommentin jätti 62.44.208.215 (keskustelu) 
Hauki ja hämähäkki voivat olla petoeläimiä, mutta petoeläimet-nimiseen nisäkäslahkoon ne eivät siltikään kuulu. Oli "petoeläimet" miten hölmö taksoninimitys tahansa, niin wikipediastit eivät ole sitä keksineet :-) --ML
Hieno homma. Tehkääs viellä nisäkkäisiin omat luokat vihreille ja punaisille eläimille (sammakot ja platyt eivät sinne pääse). Jos siitä muuta hyötyä ole niin saapahan ainakin oikean kuvan wikipedian tasosta. Minä olen wikipedisti ja minä kirjoitan aikani kuluksi tietosanakirjaa ja myös olen älykkäämpi kuin tavalliset ihmiset. Kommentin jätti 62.44.208.215 (keskustelu) 
"Petoeläimet" on vakiintunut nimitys tarkoittamaan kyseistä nisäkäslahkoa. Lähes aina kun jossain ns. "virallisessa" yhteydessä puhutaan petoeläimistä, sillä tarkoitetaan juuri näitä nisäkkäitä, ei kaikkia mahdollisia petoja. Artikkelissa voisi kylläkin olla hieman selitystä käsitteen problemaattisuudesta yms., mutta ei kyseessä sellainen virhe tai vääryys ole, että siitä pitäisi pelihousuja repiä. --ML

text: Muista pedoista on jotain lisää artikkelissa Saalistus.

text: Ja miksi tässä on Ohjattu sivulta Suurpeto, vaikka kyseisestä termistä ei kerrota mitään kuitenkaan? 82.141.93.49 21. elokuuta 2012 kello 14.30 (EEST)
replies: text: :Lisäsin linkin saalistuksesta artikkeliin. Suurpedoista on alun perin ollut oma artikkelinsa, mutta se on muutettu ohjaussivuksi, koska termille "suurpedot" ei ole löytynyt mitään järkevää määritelmää. --Compance (keskustelu) 22. elokuuta 2012 kello 18.18 (EEST)
replies: text: ::Kirjassa Suomalainen luonto (1989, 3. painos) sanotaan näin: Neljää suurinta petonisäkästämme on alettu kutsua suurpedoiksi.

text: ::Ja tarkennetaan: Ryhmän muodostavat karhu, ahma, susi ja ilves. 82.141.127.47 29. syyskuuta 2012 kello 06.24 (EEST)

message: Otsikoiden linkitys näyttää pahalta. Voisiko artikkelin muokata jotenkin toisin? --Hippophaë 14. elokuuta 2005 kello 22:15:40 (UTC)
thread_title: Otsikoiden linkitys
Keskustelu:Trombi (pyörremyrsky)

message: Vaihdoin artikkelin nimen "Tornadosta ja trombista" "Tornadoksi". Jos trombi tornadon alalaji, siitä voisi tehdä uudelleenohjauksen tänne. Tai jos näin ei ole, trombille voisi tehdä oman artikkelin. --Samulili 15. toukokuuta 2005 kello 06:31:23 (UTC)
replies: text: Heikkoja tornadoita kutsutaan trombeiksi. Minusta uudelleenohjaus olisi paikallaan. Ainoa syy omaan sivuun olisi jos joku "myrskybongari" haluaa kirjoittaa laveasti ilastoja ym. Suomen trombeista, mutta niillekin voisi pikemminkin sitten tehdä oman alisivun "trombit suomessa" tms.  Tappinen 15. toukokuuta 2005 kello 08:39:09 (UTC)
Jatkossa voi tänne lisätä Suomessa olleita trombeja... --Nimistömaakari 29. elokuuta 2005 kello 09.36 (UTC)
Tornado-trombi -nomenklatuurilla ei ole mitään tekemistä tornadon voimakkuuden suhteen, vaan se riippuu yksinkertaisesti siitä missäpäin maailmaa ollaan. Useissa manner-Euroopan maissa tornadoja kutsutaan trombeiksi, Suomi mukaanlukien. Eli jos F5 pyyhkäisee Helsingin matalaksi, niin se ei ole Helsingin tornado vaan Helsingin trombi. Samanlainen alueellinen jakohan esiintyy trooppisissa hirmumyrskyissä. --Mikoyan21 11. joulukuuta 2005 kello 20:32:01 (UTC)
Laajentelin artikkelia jonkun verran, kun trombikausi on kohta tulossa. --Mikoyan21 10. toukokuuta 2006 kello 20.31 (UTC)
Suomi on Euroopassa ja Suomessa kuuluu käyttää eurooppalaista nimistöä asioista. Siirsin sivun. :-) KUNINGAS SALMANASSAR II 19. heinäkuuta 2007 kello 05.41 (UTC)
thread_title: Siirto

message: - Pienialainen? Trombihan voi aiheuttaa tuhoja Suomessakin puolen kilometrin leveydeltä (esim. Höytiäisellä). Yhdysvalloissa suurimmat Tornadot ovat olleet yli neljä kilometriä leveitä.
- Suppilon muotoista pilveä ei välttämättä isoissa myrskyissä voi havaita ollenkaan - sen tilalla on vain synkkä laaja pyörivä pilvi.
- Trombi ei välttämättä ole kovin voimakas vaan heikoimmillaan se lähinnä katkoo oksia. Uhkaavalta se kyllä varmasti näyttää.
thread_title:  "Trombi tai tornado on pienialainen, hyvin voimakas pyörremyrsky, johon liittyy suppilonmuotoinen pilvi." 

message: "Sana "trombi" taas tulee italiankielisestä suppiloa ja torvea tarkoittavasta sanasta, ja sitä käytetään useissa Euroopan maissa, mukaan lukien Suomi ja Ruotsi."
Tämä lause ei kyllä tunnu olevan totta. Katselin noita interwiki-linkkejä ja ainoat kielet jossa käytetään tromb*-johteista nimeä tornadosta ovat Viro, Ruotsi ja Suomi. Sen sijaan melkein kaikissa muissa Euroopan maissa käytetään tuosta 'tornar'-verbistä johdettua sanaa. 62.142.161.252 27. elokuuta 2008 kello 10.04 (EEST)
Italiankielinen versio tästä artikkelista on "Tromba d'aria", että miten tämä nyt olikaan.
thread_title:  Nimesta vielä 

message: Pyörremyrsky syntyy meren yllä ja on satoja kilometrejä leveä. Trombi ja Tornado ovat enintään kilometrin leveitä pyörretuulia jotka syntyvät kuivan maan yllä. Ne ovat kaksi eri asiaa, eikä ilmatieteessä Trombeja eikä Tornadoja kutsuta pyörremyrskyiksi.
thread_title:  Trombi ei ole pyörremyrsky